als_Latn dik_Latn sna_Latn
Tom Doshi dhe Mark Frroku janë deputetët e parë pas ndryshimeve kushtetuese, Kodit Penal dhe Rregullores së Kuvendit, që do të vihen përpara votimit të Parlamentit pas kërkesës së Prokurorisë për arrestimin e tyre.
Sipas këtyre ndryshimeve ligjore, dy deputetët e Shkodrës duhet të dalin fillimisht përpara Këshillit për Rregulloren, Mandatet dhe Imunitetin, që është vendosur të mblidhet pasditen e sotme, në orën 17:00.
Kërkesa për mbledhjen e kësaj strukture është bërë nga kreu i Kuvendit Ilir Meta, në plotësim të kërkesës së rregullores në raste të tilla. Ky këshill drejtohet gjithashtu nga Ilir Meta dhe ka në përbërje 10 anëtarë, 5 nga mazhoranca dhe 5 opozita.
Rregullorja i jep të drejtë gjithashtu Doshit dhe Frrokut të dalin përpara këtij këshilli, për t’u dëgjuar përpara se kjo strukturë parlamentare të hartojë relacionin që i shkon për votim Kuvendit.
Në kushtet kur i akuzuari i Doshit është vetë kreu i Kuvendit dhe njëkohësisht drejtues i këtij këshilli, pritet të shihet cili do të jetë vendimi i Ilir Metës për të qenë ose jo në krye të Këshillit të Mandateve.
als_Latn als_Latn als_Latn als_Latn als_Latn